VEX KING

A GYÓGYULÁS AZ ÚJ DIVAT

ÚTMUTATÓ AZ ÉRZELMI VÁLSÁGOK ÁTVÉSZELÉSÉHEZ
ÉS A SZABADSÁG ELÉRÉSÉHEZ

ÉDESVÍZ KIADÓ
BUDAPEST

A fordítás az alábbi kiadás alapján készült:

Vex King / Healing is the New High

Hay House UK Ltd., UK, 2021

A Hay House-rádió a www.hayhouseradio.com
internetes oldalon érhető el.

Fordította

Hadarics Piroska

Szerkesztette

Barsi Nikoletta

Copyright © Vex King, 2021

Hungarian translation © Hadarics Piroska, 2021

Hungarian edition © Édesvíz Kft., 2021

Cover design © Édesvíz Kft., 2021

Original cover design Leanne Siu Anastasi

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Tipográfia Alinea Kft.

Borítót készítette Goart Design Bt.

Elektronikus változat
Békyné Kiss Adrien

ISBN 978-963-507-256-9 (epub)

ISBN 978-963-507-257-6 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Nagymamám, Tara emlékére,
akit a könyv írása közben vesztettem el.

Tartalom

Robin Sharma előszava

Miért íródott ez a könyv?

Bevezető

1. fejezet: Hány test létezik?

2. fejezet: Kezdd azzal a testtel, amit ismersz!

3. fejezet: Milyenek a rezgéseid?

4. fejezet: Menj vissza az időben!

5. fejezet: Fejleszd magad új módszerekkel!

6. fejezet: Ki vagy te?

7. fejezet: Amikor ég benned a tűz

8. fejezet: Szabad vagy

Záró gondolatok

Utószó: Egy ajánlás

Kedves Olvasó!

Köszönetnyilvánítás

A szerzőről

1. FEJEZET

Hány test létezik?

A belső gyógyulás kulcsa, hogy az én minden rétegével foglalkozunk.

Mielőtt még elmélyednénk a belső gyógyulás folyamatában, szánnék egy percet – valójában egy rövid fejezetet – arra, hogy elmagyarázzam, hogy a könyv miért úgy van felépítve, ahogy, és hogyan fogja ez a felépítés elősegíteni az utazásod. A fejezetek sorrendje nem véletlen, és fontos, hogy tudd, minden oldalnak megvan az oka – még azoknak is, amelyeket esetleg nehéznek vagy kihívást jelentőnek gondolsz; és akkor is, ha olyanokon dolgozol, amelyek könnyűnek és kellemesnek tűnnek.

Amint már utaltam rá, nem mindig hittem a „gyógyítás” gondolatában, és a spiritualitás vagy a belső fejlődés ötletében még annyira se. Más dolgokra koncentráltam: férfinak lenni (pontosabban, úgy élni, amit én „férfiasnak” tartottam), kézzel fogható célokat elérni, és megszerezni azokat az anyagi javakat, amelyekről úgy gondoltam, hogy az életemet majd értékesebbé és jobbá fogják tenni. Emiatt teljesen együttérzek azokkal, akiket taszít a „fejlődés” nyelvezete, vagy akik úgy gondolják, hogy a lelki gyakorlatok nem nekik valók.

Magadra ismertél? Ha igen, azt már most megmondom, hogy a könyv olvasása közben nem kell félretenned a kételyeidet. Arra kérlek, hogy nyitott elmével és hajlandósággal játssz el az olyan fogalmakkal, amelyekre korábban nem gondoltál, de nem azt mondom, hogy spirituális emberré kell válnod, vagy hinned kell a mágiában vagy a kristályokban annak érdekében, hogy jobban érezd magad, és kitárhasd magad a pozitivitás és a szabadság előtt.

Ennek ellenére, amikor még csak tervezgettem ezt a folyamatot, nagyon szerettem volna beleszőni a jóga filozófiájának néhány alapelvét, mert ezek engem is remekül irányítottak a saját utam során. Sokan fizikailag kezdik gyakorolni a jógát, majd később felfedezik a jóga filozófiai oldalát, de én a filozófiával kezdtem – az a rengeteg ember inspirált, akik a jógagyakorlataiknak valamilyen gyógyulást, fejlődést vagy javulást köszönhettek.

Így egy nap vettem egy példányt Patandzsali Jóga-szútrák című könyvéből. A szanszkrit szútra szó nagyjából azt jelenti, hogy „szál”, és a könyv a jóga holisztikus gyakorlatát alkotó tudásszálakat és tanításokat vizsgálja meg. Amellett, hogy a szútrák fordításait is tartalmazza, útmutatást nyújt arra vonatkozóan, hogy ezek miként segíthetik a jóga gyakorlóját az igazi énje felé vezető úton – a megvilágosodás felé.

Ma már fizikailag is szoktam néha jógázni, de továbbra is a meditációra összpontosítok – olyan gyakorlatokra, amelyekben az egyén az érzékein keresztül teljesen elmerül a jelen pillanatban, miközben nyugodtan és ítélkezés nélkül megfigyeli gondolatait, érzelmeit és testi érzéseit. A Jóga-szútrák az én Szent Grálom.

Nem vagyok meggyőződve arról, hogy a „megvilágosodás” az egyetlen értékes cél az életben. Ez az a gondolat, hogy mindnyájunknak csak saját magára van szüksége, és hogy képesek vagyunk megszabadulni a vágyaktól, hogy boldogok és békések lehetünk minden nap minden másodpercében egészen életünk végéig. Azonban nem hiszem, hogy egyetlen célunk ezen a földön az, hogy elutasítsuk a mindennapi dolgokat, és felülemelkedjünk a más emberekkel való kapcsolatokon, a személyes kényelmen vagy a vágyakon, hogy tiszta és tökéletes lények legyünk.

Hogy őszinte legyek, gyakran megkérdőjeleztem, hogy ez egyáltalán lehetséges-e, különösen, ha figyelembe vesszük, hogy az évek során a magukat megvilágosodottnak nevező emberek közül sokan szektavezérszerű figuráknak bizonyultak. Amikor valaki bánt vagy bántalmaz egy másik embert a saját vágyai miatt, vagy azért, mert ekkora hatással volt rá a hatalom, amikor mások elhitték, hogy megvilágosodtak… Nos, valójában nem is lehettek megvilágosodva, nem igaz?

Személy szerint csak egy maroknyi olyan emberrel találkoztam, akikről úgy gondolom, hogy közel állnak a sok ősi szöveg által leírt megvilágosodás eszméjéhez, és még nekik is megvannak a maguk korlátaik. De amikor elkezdtem olvasni a Jóga-szútrákat, rájöttem, hogy hatalmas hasznot húzhatok belőle anélkül, hogy hinnem kellene a konkrét eredményben.

Bár a könyv tele van részletes útmutatással arról, hogyan éljük a lehető legjobban a mindennapi életünket, ennek megközelítése meglepő módon mentes a dogmáktól. Azt tapasztaltam, hogy végső soron egyfajta önbizalmat nyertem általa, hogy képes voltam szabadnak érezni magam; hogy fel tudtam szabadulni. Ez nem a hagyományos értelemben vett megvilágosodás, hanem hogy képes vagyok megszabadulni azoktól a dolgoktól, amelyek megakadályoztak abban, hogy magabiztosnak, stabilnak és izgatottak érezzem magam a jövőmmel kapcsolatban.

Ki tudtam szűrni a könyvből és annak bölcsességeiből azt, amire szükségem volt, és ezeket a tanításokat úgy tudtam beilleszteni a mindennapi életembe, ahogy az nekem bevált, és tényleg segítőkésznek éreztem magam, nem pedig hazugnak vagy csalónak. A könyvben leírtakat a gyakorlatban is fel tudtam használni, a számomra teljesen lényegtelennek tűnő részeket pedig átugrottam.

Mint azt a rész, amely azt mondja, hogy a jógát olyan helyen kell gyakorolni, aminek „kis ajtaja van, nincs ablaka; nincsenek lyukai, üregei, egyenlőtlenségei, magas lépcsői vagy alacsony lejtői. Tehéntrágyával kell bekenni, nem szabad, hogy rágcsálók legyenek benne, elöl legyen terasza, legyen egy jó kútja, és az egészet fallal kell körülvenni.”{1}

Igen. A 21. században, egy fejlett országban élő olvasó számára nem minden szó lesz értelmes abban a könyvben. És ez rendben is van – ez nem jelenti azt, hogy semmi értékesre sem teszünk szert a szöveg elolvasásával. Tényleg. Én sok értékes betekintést kaptam tőle.

A fény kigyulladása

A Jóga-szútrák olvasása közben történt valami: elkezdtem elengedni azokat a dolgokat, amelyek ártottak. Kezdtem elfogadni, hogy nem kell ennyire befolyásolnom mások tetteit. Rájöttem, hogy én választhatom meg azt, aki vagyok, és ami a legfontosabb, hogy annak, aki vagyok, nem kell megváltoznia amiatt, amit mások gondolnak rólam.

Újfajta bizonyosságra tettem szert, és ez a bizonyosság volt az a horgony, amely erőt adott, miközben haladtam a gyógyulás és az elengedés, valamint a meggyőződésektől és régi benyomásoktól való megszabadulás felé, és azzá váltam, aki igazán lenni akartam.

Amikor már tudtam, hogy meg fogom írni ezt a könyvet, egy belső konfliktussal küszködtem. Bár szerettem volna megemlíteni a jógafilozófia néhány alapelvét – azokat a dolgokat, amelyek sokat segítettek nekem is –, még jobban szerettem volna egy olyan könyvet írni, amely nincs tele szanszkrittal vagy jól hangzó dolgokkal, amelyekről tudtam, hogy taszítják az olvasókat. Mert néhány évvel ezelőtt engem is taszítottak volna ezek a dolgok, és ennek eredményeként elszalasztottam volna a lehetőséget, hogy jobbá tegyem az életemet, és hogy jobb kapcsolatot építsek ki a múltammal és a jelenlegi énemmel.

Nem akartam, hogy bárki – akár talán te – elutasítsa a belső gyógyítás gondolatát, mert a könyv tele van spirituális zsargonnal. A jógikus szövegek fogalmainak egyike sem jelentene számodra semmit, hacsak nem tapasztaltad már meg azokat gyakorlatban a saját életedben. De tudtam, ha módom van rá, hogy lehetővé tegyem számodra, hogy megtapasztald őket, és részese legyen a gyógyulási folyamatodnak anélkül, hogy vég nélkül beszélnék róluk, akkor tényleg segíteni fognak neked is. Tudtam, hogy sokat fogna lendíteni az életeden, az egészségeden és a jobb közérzeteden.

Úgy döntöttem, hogy elbeszélgetek Isla bartánőmmel, aki jógaoktató és maga is mindcoach. Felvázoltam neki nehéz helyzetemet:

– Nem akarom kihagyni ezeket a dolgokat. Tudod, mennyit segítenének… Úgy érzem, cserben hagynám az olvasókat, ha nem találnám meg a módját, hogy ezeket a fogalmakat is beleírjam a könyvbe. De nem akarom elriasztani az embereket. Nem szeretném, ha ez csak egy újabb könyv lenne a jóga gyógyító hatásáról, amelyet csak azok olvasnának el, akik már jógáznak.

– Oké – mondta Isla –, szóval meg akarod adni az olvasóknak azt az élményt, hogy használják ezeket az elveket és átérezzék őket anélkül, hogy azt mondanád nekik, hogy kántáljanak szanszkritul, vagy arra kérnéd őket, hogy ne legyenek önmaguk?

– Igen.

– Szóval lehetne maga a könyv az élmény? Tényleg ezekről a fogalmakról kell beszélned egész végig? Amikor fizikailag jógázól, az nem tudományos dolog. Nem gondolkodsz állandóan a filozófián – csak csinálod, és már ez is hasznodra válik. Lehetséges, hogy a könyv egyszerűen ennek a módszere legyen?

Ez volt az. Élménnyé kellett alakítanom a könyvet – hogy ne egyszerűen olvasandó szöveg legyen, hanem utazás az énen keresztül. És ekkor rájöttem – a könyv szerkezetének kell alkotnia ennek az utazásnak az alapjait. Így hát a polcomon és azon túl is átkutattam különböző könyveket nyomok után, ötletekkel töltöttem meg a füzeteimet, és a tökéletes gyógyító szerkezetet kerestem, amely a több évszázadnyi tudásban és filozófiában rejlik.

Utazás az énen keresztül

A Jóga-szútrákban megismerjük azt az öt „testet” vagy réteget, amelyek önmagunk egészét alkotják. Ez a legelterjedtebb tanítás a testekről, de nem az egyetlen. Az „öt testet” szem előtt tartva kezdtem el felépíteni a könyvet, de nem egészen állt össze. Azt éreztem, hogy több helyre van szükségem – több rétegre, amin át kell haladnom, hogy elmélyítsem a belső gyógyulás folyamatát. Ezért a testek egy másik értelmezéséhez fordultam, amelyet a jóga bizonyos iskoláiban használnak, beleértve a kundalínit is:

Hét testünk van.

Ööö… mi? Oké, maradj velem. Mint mondtam, ez a könyv nem lesz tele spirituális zsargonnal, de néhány szót le kell írnom erről a fogalomról, az előbb említett okok miatt. Hogy tudd, minden oldalnak van egy célja. Még azoknak is, amelyeket inkább kihagynál.

Ahelyett, hogy a következő gondolatokat szó szerint értelmeznéd, vedd őket úgy, hogy ezek csak más vagy holisztikusabb gondolatok az „énről”. Modern világunkban hajlamosak vagyunk leegyszerűsíteni az ember egészének elképzelését – és ez azt jelenti, hogy nem nagyon tudunk mit kezdeni az összetettségünkkel, a különböző rétegeinkkel és önmagunk apró részleteivel, amelyek minden tapasztalatra, érzésre és meggyőződésre hatással vannak.

Az ősi szövegek és tanítások szerint mindnyájunknak van egy fizikai teste és számos „rejtett” teste. Abban az értelmezésben, amellyel én is dolgozom, hét test létezik.{2} Talán a világszerte ismert indiai guru, Osho a legismertebb arról, hogy a hét test fogalmával foglalkozott, dolgozott és tanított, és ő azt állítja, hogy csak akkor érjük el a békét, leszünk kreatívak és teljesek, ha mind a hét testet ugyanúgy elismerjük, és ugyanúgy gondoskodunk róluk.{3}

A fizikai test csak egy kifejeződés, a legnyilvánvalóbb. De mind a hét testnek egészségesnek és ápoltnak kell lennie ahhoz, hogy az egész énünk jól érezze magát.{4} Ahhoz, hogy magas szinten rezeghessünk és élhessünk, és tele lehessünk energiával és pozitivitással, hét testünk mindegyikének, vagyis az énünk minden rétegének összhangban kell lennie a többivel.

Az energia nem képzeletbeli spirituális fogalom – hanem a létezésünk valósága. A Global Advances in Health and Medicine folyóiratban megjelent, az energiagyógyászatról szóló legutóbbi tanulmány megállapította, hogy az energetikai terápiákat – beleértve az energetikai technológiákon alapuló és a közvetlen emberi érintést alkalmazó terápiákat is – gyakran biokémiai technikákkal ötvözik, valamint hogy ezen terápia és a csúcstudomány keveredése nagy előrelépést hozhat a fizikai, mentális és érzelmi rendellenességek orvosi kezelésében.{5}

Mert ahol a modern orvostudomány – beleértve a mentálhigiénés kezeléseket is – kudarcot vall, az a hatóköre: nem az egész személyt, az egész lényt, az egész testet, az egész önmagunkat vizsgálja. Nem vagyunk gépek. Nem törölhetjük ki a traumát azáltal, hogy megszabadulunk a tüneteitől. Mélyebbre kell ásnunk – a rejtett energiákig, amelyek mindig ott zakatolnak bennünk.

De ez a könyv nem a hét testről szól. Ez csak egy élményszerű utazás rajtuk keresztül. A hét testet nem empirikus tényként alkalmazza, hanem a megértés erőteljes nyelveként – keretet adnak a gyógyulási folyamatnak úgy, hogy közben elősegítik és figyelembe veszik létünk minden aspektusát anélkül, hogy elhanyagolnánk azokat a területeket, amelyeket gyakran figyelmen kívül hagyunk, amikor csak a jól látható felszíni sebeket próbáljuk meggyógyítani.

Ahhoz, hogy magasabb szinten rezeghessünk és élhessünk, és feltölthessük magunkat energiával és pozitivitással, a hét testünk mindegyikének, vagyis az énünk minden rétegének összhangban kell lennie a többivel.

A hét testünk

Ez a könyv önmagában is egyfajta meditáció; egy praktikus utazás, egy megélt felfedezés. Most bemutatom a hét testet, és mindegyikről mellékelek egy nagyon-nagyon rövid leírást, hogy megértsétek, hogyan fogunk dolgozni az én rétegeivel, miközben haladunk előre a könyvben.

És aztán? Csak csináljuk.

A fizikai test

Ez nem igényel sok magyarázatot – mindnyájan ismerjük a fizikai testünket. Általában ez az egyetlen test, amelyet észlelünk. Ez az én és a világ közötti tolmács; tapasztalásra, érzékelésre, érzésre és kifejezésekre használjuk.

Az éteri test

Ez a test szorosan kapcsolódik az érzelmeinkhez. Állítólag hét- és tizennégy éves kor között alakul ki, de életünk során folyamatosan változhat, ha szorosan együttműködünk vele. Ebben a testben tároljuk az érzelmi tapasztalatainkat, amelyek aztán tovább formálják az önmagunkról, a más emberekről és a világról alkotott felfogásunkat.

Az asztráltest

Az asztráltest az észhez, az értelemhez és a logikus gondolkodáshoz kapcsolódik. A világgal folytatott interakcióinkon keresztül alakul ki – tehát a logika és az értelem, valamint a gondolkodási erő használatának módja nagyban függ attól, hogy hogyan és hol nőttünk fel. Azonban, mint minden test, az asztráltest is képes fejlődni, és ha erre összpontosítunk, meg tudjuk változtatni a gondolkodásmódunkat, és új mintákat, szokásokat és motivációkat hozhatunk létre a tanulás és a változás érdekében.

A mentális test

A mentális test egy lépéssel túlmutat az asztráltesten; logika és ész helyett itt minden az intuícióról és a mélyebb mentális erőről szól. Nem kell ezoterikusnak lennie. Mindnyájunknak van intuíciója; mindnyájan képesek vagyunk megérezni és megjósolni a dolgokat, és összerakni az apró jeleket, hogy megkapjuk a teljes képet. A mentális test egy szubjektívebb világot teremt, de ez a világ ugyanolyan fontos, mint bármely objektív tapasztalat (ha létezik ilyen). Hozzátesz az élet teljességéhez, és segít azzá válni, aki vagy.

A szellemi test

Ez a test a kapcsolatról szól. Amikor ezzel dolgozunk, kitárjuk magunkat egy mélyebb kapcsolat iránt a valódi énünkkel – az a központi énünk: az a bizonyosság és béke, amely mindig ott van bennünk.

A kozmikus test

A legtöbben úgy tapasztaljuk meg a kozmikus testet, hogy észre sem vesszük. Ez az a szint, amikor túllépünk az énen, és érezzük, hogy mindennel kapcsolatban vagyunk. Talán veled is megtörtént: amikor a természetben ültél és érezted, ahogy a világ forog alattad, tudva, hogy valami nagyobb részese vagy; amikor szerelmet (vagy tudod, csak átlagos melegséget és kedvességet) éreztél egy idegen iránt a vonaton, bármiféle ok nélkül; amikor felnéztél a csillagokra és rájöttél, mennyire kicsi vagy – felszabadító, csodálatos módon.

A nirvánikus test

Ez a test az, ahol megtapasztaljuk a végső szabadságot. A felszabadulás valódi érzését – a világon semmi sem foghat vissza minket, és semmi sem tarthat vissza attól, hogy olyanok legyünk, amilyenek vagyunk. Ha rendszeresen és szorosan együtt dolgozol ezzel a testtel, akkor bármikor szabadnak érezheted magad, függetlenül attól, hogy épp mi történik körülötted. A szabadság érzése jön és megy, de mindig elérhető.

A trauma nem vákuumban létezik – mind a hét testünket érinti. És mivel minden testnek szerepe van abban, hogy hogyan érezzük magunkat, hogy mozgunk, lélegzünk, cselekszünk és élünk, a belső gyógyulás nem valósulhat meg, ha csak az egyik test gyógyul meg. Mind a héttel együtt kell dolgoznunk, és új kapcsolatokat kell kialakítanunk közöttük.

Érted a lényeget: Egyenként fogunk dolgozni ezekkel a testekkel, egyre mélyebbre hatolunk az énben, és minden réteget meggyógyítunk, miközben áthaladunk rajta.

És most… felejts el mindent, amit mondtam neked (legalábbis részben).

Nem kell észben tartanod a hét testet. Bízz abban, hogy már a könyv olvasásával is elvégzed a szükséges munkát. Nem kell leragadni a testeknél, vagy túl közelről azonosulni velük, mert ez a könyv egyszerűen végig fog vezetni rajtuk. Gondoljunk ezekre úgy, mint egy fogalomra, amely segít a belső gyógyítás célirányos megközelítésében. A testeknek és az én rétegeinek nem kell konkrét valósággá válniuk az elmédben; egyszerűen csak keretként használjuk őket ahhoz, hogy mélyebben felfedezzük önmagunkat.

Hogyan fest a belső gyógyulás?

Amikor öngyógyításról beszélek, gyakran megkérdezik tőlem, hogy ez valójában hogyan is néz ki. Ezt a kérdést nagyon nehéz megválaszolni. Nem akarom pontosan megmondani, hogy mit kell érezned, vagy milyen eredményre kell törekedned, mert itt nem létezik az, hogy valamit „kell”. Különböző emberek különböző dolgokat éreznek, másra van szükségük, és különböző változásokat és növekedési mintákat fognak tapasztalni, amikor mélyebbre hatolnak a belső munkálataikban.

Azt hiszem, ez itt most egy figyelmeztetés. De íme, néhány általános hatás, amelyre útközben számíthatsz. Azzal a tudattal olvasd át őket, hogy a te utazásod egyedülálló. Ha nem tapasztalod meg ezeket a dolgokat, vagy ha teljesen más dolgokat tapasztalsz, az nem jelenti azt, hogy rosszul csinálod (vagy hogy bármi bajod van).

Előfordulhat, hogy:

● Újfajta érzelmi stabilitást érzel, és jobban tudod irányítani a reakciód és az azokra a dolgokra adott válaszaid, amelyek fel szoktak zaklatni (vagy ezek a kiváltó okok teljesen megszűnnek).

● Képes vagy mélyebben elfogadni magad.

● Békésnek érzed magad. A belső békét nem könnyű elérni. Tényleg dolgozni kell érte – és a könyv olvasása közben te pontosan ezért dolgozol. El fogod érni.

● Képes leszel visszatekinteni a fájdalmas helyzetekre anélkül, hogy újra átélnéd a fájdalmat. Minden egyes alkalommal.

● Képes leszel leküzdeni a traumatikus élmények vagy események miatt kialakult negatív viselkedésmintákat.

● Elengeded a „korlátozó meggyőződéseidet” – azokat az öntudatlan, az életviteledet korlátozó meggyőződéseket, amelyeket önmagadról és a világról alkottál –, és létrehozol egy új hitrendszert, amelytől erőteljesnek, pozitívnak és reményekkel telinek érzed magad.

● Szembenézel a benned lakó gyerekkel, és begyógyítod az évekkel ezelőtt szerzett sebeket.

● Megtöröd a generációs traumák körét – így azok a dolgok, amelyek bántottak, nem öröklődnek tovább a családod vagy a közösséged következő generációira.

● Szabadnak érzed magad.

A trauma nem vákuumban létezik – mind a hét testünket érinti. És mivel minden testnek szerepe van abban, hogy hogyan érezzük magunkat, hogyan mozgunk, hogyan lélegzünk, miként cselekszünk és élünk, a belső gyógyulás nem valósulhat meg, ha csak az egyik test gyógyul meg. Mind a héttel együtt kell dolgoznunk.

VEX KING TOVÁBBI KÖNYVEI

JÓ ENERGIÁK, JOBB ÉLET

HOZD KI MAGADBÓL A LEGTÖBBET,
LÉGY ÖNMAGAD LEGJOBB VERZIÓJA!

295 oldal
Keresd a weboldalunkon!
www.edesviz.hu

E-könyv
formátumban is kapható!

Vex King bebizonyítja Neked, hogy ha kis lépésekben is, de változtatsz gondolkodásodon, beszédeden, cselekedeteiden, akkor a világ is változni kezd körülötted.

A szerző személyes tapasztalataiból fakadó meggyőződéseit osztja meg Veled. Hosszú út vezetett odáig, hogy krízisekkel terhelt gyermekből sikeres influenszerré váljon, aki közösségi oldalain ma már ezreket inspirál.

Vex életfelfogása, hogy a nagyszerűséget nem lehet elérni célok, szeretet, önzetlenség, alázatosság, megbecsülés, kedvesség és az emberek számára legfontosabb dolog, a boldogság nélkül.

Példaként szolgál mindazok számára, akik szeretnék életüket pozitív irányba terelni, de nem tudják, milyen eszközeik vannak, és hol kezdjék.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-1-266-3778

00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen

{1} Sri Swami Satchidananda: The Yoga Sutras of Patanjali. Integral Yoga Publications, 2012, 110.

{2} Isaac, S. és Newhouse, F.: The Seven Bodies Unveiled. Bluestar Communications Corporation, 2001.

{3} Osho: In Search of the Miraculous: Chakras, Kundalini and the Seven Bodies. C. W. Daniel Co. Ltd., 1996.

{4} Little, T.: Yoga of the Subtle Body: A Guide to the Physical and Energetic Anatomy of Yoga. Shambhala Publications Inc., 2016.

{5} Ross, C. L.: Energy Medicine: Current Status and Future Perspectives, www.ncbi.nlm.nih.gov/pmc/articles/PMC6396053, 2019. (Letöltve: 2021. január 2.)